Nedenfor finder du skabelon til standardtekst til brug for iagttagelse af oplysningspligten omkring brugen af persondata i forbindelse med, at I modtager en ansøgning til en stilling i golfklubben. Teksten kan udsendes i mail (den er udformet til at være klar til mail), men kan også indarbejdes i brev, hvis I vælger at korrespondere med jeres ansøgere på denne måde.

Skabelonen nedenfor er tiltænkt de situationer, hvor golfklubben selv har opslået en stilling.

I de tilfælde, hvor golfklubben modtager en **uopfordret ansøgning**, vil I kun skulle bruge teksten nedenfor, såfremt I ønsker at beholde den uopfordrede ansøgning. I dette tilfælde, skal I tilbage til ansøger og have et samtykke til at gemme ansøgningen, herunder hvor længe I gemmer den uopfordrede ansøgning. I den anledning skal I også give oplysninger svarende til det, som der er lavet udkast til nedenfor. Hvis I blot meddeler vedkommende, at I ikke har en stilling i øjeblikket, er det vigtigt, at den der modtager ansøgningen, undlader at dele denne med andre i klubben, og så blot meddeler vedkommende, at I sletter mailen med det samme. Benyttes denne fremgangsmåde, skal I ikke medsende oplysningerne nedenfor.

Skabelonen nedenfor skal anvendes således, at alt tekst skal gennemlæses for at tjekke, om det skrevne også passer på jeres golfklub. Hvis ikke det passer, retter I teksten til, så det passer med forholdende i jeres klub. Alle tekster anført i skarpe parenteser og med kursiv *[xxx]* skal udfyldes/tilrettes af jer.

--oo0oo--

Tak for din ansøgning til stillingen som *[XXXXXX]*

*[Indsæt anden tekst som skal sendes til en ansøger efter at ansøgning er modtaget]*

I forbindelse med din ansøgning har du sendt os en rækker oplysninger om dig selv. Nedenfor kan du læse, hvordan vi behandler dine personoplysninger i forbindelse med rekrutteringsprocessen.

**Formålet med behandlingen af dine personoplysninger**

De oplysninger, som du har sendt os, vil alene blive brugt til brug for rekrutteringsprocessen, og vi vil som udgangspunkt ikke indsamle andre oplysninger om dig, end dem du nu har sendt os. Skulle vi senere i forløbet have brug for referencer eller andet, aftaler vi indsamlingen af disse oplysninger med dig, når det er relevant.

Retsgrundlaget for vores behandling af dine personoplysninger følger af interesseafvejningsreglen i persondataforordningens artikel 6, stk. 1 (f). De legitime interesser, der begrunder *[indsæt navn på golfklubben]*s behandling af dine oplysninger, er at *[indsæt navn på golfklubben]* alene kan vurdere din egnethed til ansættelse i *[indsæt navn på golfklubben]*, såfremt vi har de fornødne personoplysninger om dig.

***[Indsæt navn på golfklubben]* er dataansvarlig – kontaktinformation**

*[Indsæt navn på golfklubben]* er dataansvarlig for behandlingen af de personoplysninger, som vi har modtaget fra dig, og vi sikrer, at dine personoplysninger behandles i overensstemmelse med lovgivningen. *[indsæt navn på golfklubben]* kan kontaktes her:

*[indsæt navn på golfklubben]*  
*[adresse]*  
*[adresse]*

CVR-nr.: *[xx xx xx xx]*  
Telefon: *[xx xx xx xx]*  
Mail: *[indsæt hovedmail]*

**Deling af dine persondata**

Dine personoplysninger vil som udgangspunkt alene blive delt med ganske få medarbejdere i *[indsæt navn på golfklubben]*, som indgår i ansættelsesudvalget. Herudover vil dine data blive behandlet i vores IT-systemer, som leveres af eksterne systemudbydere med hvem der alle er indgået de fornødne databehandleraftaler m.v.

**Overførsel af persondata til modtagere i tredjelande**

Vi vil overføre dine personoplysninger til lande udenfor EU/EØS.

Oplysningerne overføres til *[indsæt navn på modtagere i tredjelande]*, som er beliggende i *[tilføj oplysninger om alle de lande, hvor dataene sendes til]*

Overførselsgrundet er *[tilføj oplysninger om det relevante overførselsgrundlag (EU Model Clause Aftale, Privacy Shield ordning i USA, Binding Corporate Rules)]* som kan se *[tilføj link til det relevante overførselsgrundlag eller oplysninger om, hvordan det eller de relevante dokumenter kan tilgås eller modtages].*

**Opbevaring af dine personoplysninger**

Vi opbevarer dine personoplysninger så længe de er relevante for behandlingen af din ansøgning. Dette tidsrum afhænger af, hvorvidt du tilbydes ansættelse eller ej. Tilbyder vi dig ikke ansættelse, vil dine oplysninger som udgangspunkt blive slettet *[senest 6 måneder]* efter, at denne beslutning er blevet meddelt dig, medmindre sagsanlæg eller andre forhold nødvendiggør en længere opbevaring.

**Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).